
ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 217 (1) 

Δύξηση του ανωτάτου ορίου του παρεχομένου από το Ταμείο 
Πρόνοιας Ξενοδόχων εφάπαξ βοηθήματος (κεφαλαίου εξόδου) 
στους ασφαλισμένους υπαλλήλους του Ξενοδοχειακού Επιμε¬ 
λητηρίου της Ελλάδας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις της παρ. 1 του άρθρου 45 του Ν. 1140/81 
(ΦΕΚ 68/81 τ.Α'). 

2. Τις διατάξεις του άρθρου 5 του Π.Δ/τος 537/85 (ΦΕΚ 
157 τ.Α’). 

3. Τις διατάξεις του άρθρου 113 παρ. 2 εδ. α’ του Π.Δ/τος 
44/77 (ΦΕΚ 178 τ.Α'), όπως αντικαταστάθηκαν με το άρθρο 

Ζ ^ρ- 1 του Ν. 728/77 (ΦΕΚ 316 τ.Α'). 

4. Τις διατάξεις των άρθρων 23 παρ. 1 στοιχ. στ’, 24 παρ. 1 
*“ ι 2 στοιχ. γ', 26 παρ. 1 και 27 στοιχ. στ' του Ν. 1558/85 
'ΦΕΚ 137 τ.Α'). 

5· Τις διατάξεις του άρθρου 7 του Ν. 1275/82 (ΦΕΚ 100 
τ ·Α), όπως συιχπληοώθηκε ιιε το άοθοο 43 του Ν. 1469/84 


(ΦΕΚ 111 τ. Α'). 

6. Τη 1358/2.10.87 κοινή απόφαση του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλίσεων 
(ΦΕΚ 535 τ.Β'). 

7. Τη γνώμη του Διοικητικού Συμβουλίου του Ξενοδοχειακού 
Επιμελητηρίου της Ελλάδος, που διατυπώθηκε κατά τη 241/ 
28.4.87 συνεδρίασή του. 

8. Τη γνώμη τοφ Συμβουλίου Κοινωνικής Ασφάλειας που δια¬ 
τυπώθηκε κατά την 72η/25.11.87 συνεδρίασή του της ΚΔ’ πε¬ 
ριόδου. 

9. Την 186/1988 γνωμοδότηση του Συμβουλίου της Επι¬ 
κράτειας μετά από πρόταση του Υφυπουργού Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο 1 

Το ανώτατο όριο του καταβαλλόμενου κεφαλαίου εξόδου από 
το Ταμείο Πρσνοίας Ξενοδόχων στους ασφαλισμένους υπαλλή¬ 
λους του Ξενοδοχειακού Επιμελητηρίου της Ελλάδος, δεν δύνα- 
ται να υπερβαίνει το ποσό του ενός εκατομμυρίου εκατόν πενήντα 
χιλιάδων (1.150.000) δρχ. 

Άρθρο 2 

Η ισχύς του Δ/τος αυτού αρχίζει από 1-6-1987. 

Στον Υφυπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 9 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕ ΟΝ 

ΝΙΚ. ΡΙΖΟΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 218 (2) 

Τροποποίηση και συμπλήρωση διατάξεων των άρθρων 4 και 5 
του Κανονισμού του Ταμείου Αλληλοβοήθειας Προσωπικού ΗΛ¬ 
ΠΑΠ. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 14 του ν. 1648/51 (Φ. 15) «περί 
τροποπσιήσεως και συμπληρώσεως του α. ν. 1057/46, ενίων 
διατάξεων του εν ισχύει Κανονισμού του Ταμείου Αλληλοβοή¬ 
θειας Προσωπικού των εν Ελλάδι Σιδηροδρομικών και Τροχιο- 
δρομικών Επιχειρήσεων, ως και του α.ν. 301/1936». 

2. Τις διατάξεις του ν. 1558/85 «Κυβέρνηση και Κυβερνη- 

τιχά Όργανα» (ΦΕΚ 137/Α/85). 

3. Την Κοινή απόφαση Πρωθυπουργού χαι Υπουργού Υγεία*;, 
Πρόνοιας χαι Κοινωνικών Ασφαλίσεων, αριθ. 1358/2.10.87 
«Ανάθεση αρμοδιοτήτων στους Υφυπουργούς Υγείας, Πρόνοιας 
και Κοινωνικών Ασφαλίσεων» (ΦΕΚ 535/Β/5.10.87). 

4. Τις διατάξεις του άρθρου 113 του π.δ/τος 544/77 (ΦΕΚ 
178/Α/77), που τροποποιήθηκε με το άρθρο 2 (παρ. 1) ν. 
728/77 (Α 316) «περί Συμβουλίου Κοινωνικής Ασφαλείας». 

5. Τη γνώμη του Διοικητικού Συμβουλίου του Ταμείου Αλλη- 
λοβοηθείαις Προσωπικού ΗΛΠΑΠ, που διατυπώθηκε στη συνε¬ 
δρίασή του αριθ. 386/25.6.87. 

6. Τη γνώμη του Συμβουλίου Κοινωνικής Ασφαλείας, που 

διατυπώθηκε κατά τη συνεδρίασή του αριθμ. 67/14.10.87, της 
ΚΔ' περιόδου. ( 

7. Την με αριθμ. 178/4.3.1988 γνωμοδότηση του Συμβου¬ 
λίου της Επικράτειας, ύστερα από πρόταση του Υφυπουργού 
Υγείας Πρόνοιας και Κοινωνικών Ασφαλίσεων, αποφασίζουμε: 

Στον Κανονισμό του Ταμείου Αλληλοβοηθείοις προσωπικού 
ΗΛΠΑΠ, όπως αυτός κυρώθηκε με το από 17.12.30 π.δ/γμα 
(ΦΕΚ 395/Α/30) και τροποποιήθηκε μεταγενέστερα επέρχο¬ 
νται οι πιο κάτω τροποποιήσεις και συμπληρώσεις, 

Άρθρο 1 

Στο τέλος της παρ. 1 του άρθρου 4 του Κανονισμού, όπως 
αυτό τροποποιήθηκε με το άρθρο μόνο του β.δ/τος 554/72 
(ΦΕΚ 164/Α/72), προστίθεται εδάφιο που έχει ως εξής: 

«Κατ’ εξαίρεση χορηγούνται δωρεάν τα φάρμακα: 

α) «ΔΕΣΦΕΡΙΟΞΑΜΙΝΗ Β», στους ασφαλισμένους που πά¬ 
σχουν από αιμολυτική αναιμία, για τη θεραπεία της αποσιδήρω- 
σης, με την προϋπόθεση ότι το θεραπευτικό σχήμα θα καθορίζεται 
είτε από ειδικό γιατρό αιματολόγο, είτε από υπεύθυνο γιατρό 
Υπηρεσίας αιμοδοσίας,* όπου μεταγγίζονται ασθενείς, που πά¬ 
σχουν από Μεσογειακή αναιμία. 

και β) Αυξητική ορμόνη, στα προστατευόμενα, κατά τον Κανο¬ 
νισμό, παιδιά των ασφαλισμένων του Ταμείου, με την προϋπό¬ 
θεση ότι η ποιότητα θα καθορίζεται από την αρμόδια Επιτροπή 
υποφυσιογενούς νανισμού». 

Άρθρο 2 

Η παρ. 5 του άρθρου 5 του Κανονισμού, που τροποποιήθηκε 
με το άρθρο 8 του π.δ/τος 580/77 (ΦΕΚ 191/Α/77), γίνεται 
παρ. 4 και αντικαθίσταται ως εξής: 

«4. Το Ταμείο παρέχει στο μόνιμο προσωπικό καθώς και στα 
προστατευόμενα μέλη της οικογένειας του, τεχνητά μέλη, τεχνη¬ 
τούς οφθαλμούς, ακουστικά βαρυκοΐας πάσης φύσεως, ορθοπεδι¬ 
κές συσκευές, θεραπευτικές ζώνες, ζώνες εγκυμοσύνης, πάσης 
φύσεως κηλεπιδέσμους, καθώς και πάσης φύσεως επιδέσμους, 
επιστραγαλίδες, ελαστικές περικνημίδες, πέλματα πλατυποδίας, 
ορθοπεδικά υποδήματα, με έγκριση του Προϊσταμένου της Υγειο¬ 
νομικής Υπηρεσίας, πλην των τεχνητών μελών, τεχνητών 
οφθαλμών και ακουστικών βαρυκοΐας, για την χορήγηση των 
οποίων απαιτείται επί πλέον και έγκριση του Διοικητικού Συμ¬ 
βουλίου. 

Επίσης το Ταμείο παρέχει στο μόνιμο προσωπικό και στα προ¬ 
στατευόμενα μέλη της οικογένειάς του, ματογυάλια, ξεχωριστά 
για κάθε πάθηση, ύστερα από γνωμάτευση της Υγειονομικής 
Υπηρεσίας. 

Διπλεστιακοί φακοί χορηγούνται μόνο στους άμεσα ασφαλι¬ 
σμένους. 

Οι ασφαλισμένοι δικαιούνται, ξεχωριστά για κάθε πάθηση, 
σκελετό ανά δύο έτη, ενώ φακούς κάθε φορά που επέρχεται μετα¬ 
βολή στην όραση, διαπιστούμενη από την Υγειονομική Υπηρεσία. 

Η ποιότητα και οι τιμές των γυαλιών, που χορηγεί το Ταμείο, 
καθορίζονται για μεν τους φακούς, με βάση το "τιμολόγιο της 
Ένωσης Ελλήνων Οπτικών, για δε τους σκελετούς καταβάλλε¬ 
ται ποσό μέχρι το 3/πλάσιο του ημερομισθίου του ανειδίκευτου 
εργάτη, που ισχύει κάθε φορά. Φαικοί επαφής χορηγούνται στο 


μόνιμο προσωπικό και στα προστατευόμενα μέλη αυτού, μετά 
από γνωμάτευση της Υγειονομικής Υπηρεσίας και έγκριση του 
Δ.Σ. του Ταμείου, στις παρακάτω περιπτώσεις: 
α. Μυωπίας άνω των 7 βαθμών,. 

β. Αστιγματισμού άνω των 2 βαθμών ή συνδυασμός αυτών 
και 

γ. Μετεγχειρητικής αφαικίας. Στην περίπτωση αυτή δικαιολο¬ 
γείται και δαπάνη ενδοφακού.» 

Στον Υφυπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευσή και εκτέλεση του παρόντος δια¬ 
τάγματος. 

Αθήνα, 9 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 219 (3) 

Προσόντα του πολιτικού προσωπικού του Υπουργείου Δημόσιας 
Τάξης με σχέση εργασίας ιδιωτικού δικαίου και κατανομή 
κατά ειδικότητα των θέσεων τεχνιτών του προσωπικού αυ¬ 
τού». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 26 παρ. 5 και 53 παρ. 1 του Ν. 1481/1984 
«Οργανισμός Υπουργείου Δημόσιας Τάξης» (ΦΕΚ Α’ - 152). 

β. Του Π.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (ΦΕΚ Α - 
51). 

γ. Του άρθρου 10 παρ. 2 του Ν. 993/1979 «Περί του επι 
συμβάσει εργασίας ιδιωτικού δικαίου προσωπικού του Δημο¬ 
σίου...» (ΦΕΚ Α' - 281). . 

δ. Του άρθρου 2 παρ. 4 του Ν. 1735/1987 «Προσλήψεις στο 
δημόσιο τομέα...» (ΦΕΚ Α' - 195). 

2. Την υπ’ αριθ. 165/1988 γνωμοδότηση του Συμβουλίου 
της Επικράτειας ύστερα από πρόταση των Υπουργών Προεδρίας 
της Κυβέρνησης και Δημόσκχς Τάξης, αποφασίζουμε: 

Άρθρο 1. 

Γενική διάταξη 

1. Το προσωπικό του Υπουργείου Δημόσιας Τάξης με σχέση 
εργασίας ιδιωτικού δικαίου διέπεται από τις διατάξεις του Ν. 
993/79 και του Ν. 1057/1980 (ΦΕΚ Α’ - 152), όπως ισχύουν 
κάθε φορά, καθώς και του Κοινονισμού Προσωπικού, που εκδίδε- 
ται σε εκτέλεση του Ν. 1481/84. 

2. Ως ανώτατο όριο ηλικίας για την πρόσληψη του πιο πάνω 
προσωπικού ορίζεται το 40ό έτος. Κατ’ εξαίρεση, για την πρόσ¬ 
ληψη καθαριστριών ως ανώτατο όριο ηλικίας ορίζεται το 45ο 
έτος. 

3. Η κατανομή του προσωπικού αυτού στις Κεντρικές και Πε¬ 
ριφερειακές Υπηρεσίες του Υπουργείου Δημόσκχς Τάξης γίνεται 
με απόφαση του Υπουργού Δημόσιας Τάξης (Άρθρο 26 παρ. 6 
Ν. 1481/84). 

Άρθρο 2 

Κατανομή ημερομισθίων τεχνιτών κατά ειδικότητα 

Οι 207 θέσεις των ημερομισθίων.τεχνιτών, που προβλέποντοα 
από τις διατάξεις του άρθρου 26 παρ. 3 εδαφ. δγ' του Ν. 1481/ 
84, οι οποίες μειώθηκαν σε 201 με την εφαρμογή του άρθρον 
παρ. 6 του Ν. 1590/86, κατανέμονται κατά ειδικότητα ως εξήί· 

1. Τεχνίτες Γραφικών Τεχνών: θέσεις 15 

2. Τεχνίτες οχημάτων: 

α. Μηχανικοί οχημάτων: θέσεις 46 
β. Ηλεκτροτεχνίτες οχημάτων: θέσεις 21 

γ. Τεχνίτες αμαξωμάτων: θέσεις 16 
8. Διακοσμητές οχημάτων: θέσεις 3 
ε. Τεχνίτες βαφής οχημάτων: θέση 1 

3. Μηχανοτεχνίτες: 

α. Τεχνίτες εργαλειομηχανών και εργαλειοσυστημάτων: θέ¬ 
σεις 3 

β. Τεχνίτες Συγκολλήσεων και μεταλλικών κατασκευών: θέ¬ 
σεις 2 

4. Τεχνίτες ηλεκτρονικοί: θέσεις 40 

5. Τεχνίτες ηλεκτρολόγοι: 

α. Εγκαταστάσεις Α’ ειδικότητας 3ης κατηγορίας: θέσεις 8 
β. Εγκαταστάσεις ΣΤ ειδικότητας 4ης κατηγορίας: θέσεις 3 

6. Τεχνίτες ψυκτικοί: θέσεις 4 

7. Τεχνίτες δοκιμών κατασκευών: 
α. Υδραυλικοί: θέσεις 10 

β. Ελαιοχρωματιστές: θέση 1 
γ. Τεχνίτες ξυλουργικών εργασιών: θέσεις 3 
δ. Τεχνίτες εργασιών οπλισμένου και άοπλου σκυροδέματος: 
θέση 1 

ε. Τεχνίτες τοιχοποιίας και επιχρισμάτων: θέση 1 

8. Ράφτες: θέση 1 

9. Τεχνίτες όπλων και εκρηκτικών: 
α. Οπλοτεχνουργοί: θέσεις 4 

β. Ανιχνευτές - εξουδετερωτές εκρηκτικών μηχανισμών: θέ¬ 
σεις 18 


Άρθρο 3. 

Ειδικά τυπικά προσόντα 

Για την πρόσληψη του προσωπικού του άρθρου 26 παρ. 3 
εδάφ. δ' του Ν. 1481/84 απαιτούνται τα εξής, κατά κατηγορία 
και ειδικότητα, προσόντα. 

1. Ημερομίσθιοι εργάτες και εργατοτεχνίτες: 

Απολυτήριος τίτλος υποχρεωτικής εκπαίδευσης (δηλαδή απο¬ 
λυτήριο τριταξίου γυμνασίου ή για υποψήφιους, που έχουν απο¬ 
φοιτήσει μέχρι και το 1980 απολυτήριο δημοτικού σχολείου), ή 
απολυτήριος τίτλος κατώτερης τεχνικής σχολής του Ν.Δ. 580/ 

2. Ημερομίσθιοι τεχνίτες: 

α. Τεχνίτες Γραφικών Τεχνών: 

Πτυχίο της ειδικότητας «Εκτυπώσεων» ή «Γραφικών Τεχνών» 
του τομέα Εφαρμοσμένων Τεχνών των Τεχνικών Επαγγελματι¬ 
κών Λυκείων Δευτεροβάθμιας Εκπαίδευσης ή της ειδικότητας 
«τεχνίτη γραφικών τεχνών» των Σχολών Μαθητείας του ΟΑΕΔ ή 
άλλης ισότιμης σχολικής μονάδας σε θέματα αντίστοιχης ή συνα¬ 
φούς ειδικότητας, 
β. Τεχνίτες οχημάτων: 

1) Μηχανικοί οχημάτων: 

Πτυχίο της ειδικότητας «Μηχανών αυτοκινήτου» του Μηχα¬ 
νολογικού Τμήματος των Τεχνικών Επαγγελματικών Σχολών 
Δευτεροβάθμιας Εκπαίδευσης ή της ειδικότητας «Μηχανοτε¬ 
χνίτη αυτοκινήτων» των Σχολών Μαθητείας του ΟΑΕΔ ή άλλης 
ισότιμης σχολικής μονάδας σε θέματα αντίστοιχης ή συναφούς ει- 
δικότητας. 

2) Ηλεκτροτεχνίτες οχημάτων: 

Πτυχίο της ειδικότητας «Ηλεκτρικού μέρους αυτοκινήτων» 
τ ου Ηλεκτρολογικού Τμήματος των Τ.Ε.Σ. Δευτεροβάθμιας Εκ¬ 
παίδευσης ή χης ειδικότητας «Ηλεκτροτεχνίτη αυτοκινήτων» των 
^χολών Μαθητείας του ΟΑΕΔ ή άλλης ισότιμης σχολικής μονά- 
®ί σε θέματα αντίστοιχης ή συναφούς ειδικότητας. 

Π ^*χνίτες Αμαξωμάτων: 

Πτυχίο της ειδικότητας «Αμαξωμάτων» του Μηχανολογικού 
βήματος ή της ειδικότητας «Επισκευής μεταλλικών μερών αυ- 
Ττν^ των * του Τμήματος Εναλλασσόμενης Εκπαίδευσης των 
-Σ_ Δευτεροβάθμιας Εκπαίδευσης ή της ειδικότητας «Τεχνίτη 
μαξωμάτων» των Σχολών Μαθητείας του ΟΑΕΔ ή άλλης ισότι- 

μ* °Χ°λικής μονάδας σε θέματα αντίστοιχης ή συναφούς ειδικό- 
τητας. 


4) Διακοσμητές οχημάτων: 

Πτυχίο της ειδικότητας «Διακόσμησης αυτοκινήτων» του 
Τμήματος Εναλασσόμενης Εκπαίδευσης των ΤΕΣ Δευτεροβάθ¬ 
μιας Εκπαίδευσης ή άλλης ισότιμης σχολικής μονάδας σε θέματα 
αντίστοιχης ή συναφούς ειδικότητας. 

5) Τεχνίτες Βαφής οχημάτων: 

Πτυχίο της ειδικότητας «Βαφής αυτοκινήτων» του Τμήματος 
Εναλλασσόμενης Εκπαίδευσης των ΤΕΣ Δευτεροβάθμιας Εκπαί¬ 
δευσης ή άλλης ισότιμης σχολικής μονάδας σε θέματα αντίστοι¬ 
χης ή συναφούς ειδικότητας. 

γ. Μηχανοτεχνίτες: 

1) Τεχνίτες εργαλειομηχανών και εργαλειοσυστημάτων: 

Πτυχίο της ειδικότητας «Εργαλειομηχανών» ή «Εφαρμοστη- 

ρίου» του Μηχανολογικού Τμήματος των ΤΕΣ Δευτεροβάθμιου; 
Εκπαίδευσης ή της ειδικότητας «Μηχανικού κατασκευής εργα- 
λειοσυστημάτων» ή «Μηχανικού συντήρησης και χειρισμού εργα- 
λειομηχανών» ή «Μηχίχνοτεχνίτη» των Σχολών Μαθητείας του 
ΟΑΕΔ ή άλλης ισότιμης σχολικής μονάδας σε θέματα αντίστοι- 
χης ή συναφούς ειδικότητας. 

2) Τεχνίτες συγκολλήσεων και μεταλλικών κατασκευών: 

Πτυχίο της ειδικότητοις «Συγκολλήσεων και Μεταλλικών κα¬ 
τασκευών» του Μηχανολογικού Τμήματος των ΤΕΣ Δευτερο¬ 
βάθμιας Εκπαίδευσης ή άλλης ισότιμης σχολικής μονάδας σε θέ¬ 
ματα αντίστοιχης ή συναφούς ειδικότητας. 

δ. Τεχνίτες ηλεκτρονικοί: 

Πτυχίο της ειδικότητας «Ηλεκτρονικών εγκαταστάσεων και 
αυτοματισμού» του Ηλεκτρονικού τομέα των Τεχνικών Επαγ¬ 
γελματικών Λυκείων ή της ειδικότητας «Ραδιοφωνίας - Τηλεό¬ 
ρασης» του Ηλεκτρονικού Τμήματος των Τεχνικών Επαγγελμα¬ 
τικών Σχολών Δευτεροβάθμιας Εκπαίδευσης ή της ειδικότητας 
«Τεχνίτη Ηλεκτρονικών συσκευών» των Σχολών μαθητείας του 
ΟΑΕΔ ή άλλης ισότιμης σχολικής μονάδας σε θέματα αντίστοι¬ 
χης ή συναφούς ειδικότητας. 

ε. Τεχνίτες ηλεκτρολόγοι: 

Πτυχίο της ειδικότητας «εσωτερικών ηλεκτρικών εγκαταστά¬ 
σεων» του Ηλεκτρολογικού τομέα των τεχνικών επαγγελματι¬ 
κών Λυκείων ή του Ηλεκτρολογικού τμήματος των τεχνικών 
επαγγελματικών Σχολών Δευτεροβάθμιας εκπαίδευσης ή άλλης 
ισότιμης σχολικής μονάδας σε θέματα αντίστοιχης ή συναφούς ει¬ 
δικότητας. 

Άδεια ηλεκτρολόγου εγκαταστάτου του Υπουργείου Βιομηχα¬ 
νίας της αντίστοιχης ειδικότητας με αυτές που ορίζονται στο άρ¬ 
θρο 2 παρ. 5 του παρόντος. 

στ. Τεχνίτες ψυκτικοί: 

Πτυχίο της ειδικότητας «θερμικών και ψυκτικών εγκαταστά¬ 
σεων» του Μηχανολογικού τομέα των Τεχνικών Επαγγελματι¬ 
κών Λυκείων ή της ειδικότητας «Ψυκτικών εγκαταστάσεων» του 
Μηχανολογικού Τμήματος των Τεχνικών Επαγγελματικών 
Σχολών Δευτεροβάθμιας Εκπαίδευσης ή ειδικότητας «Ψυκτικού» 
των Σχολών Μαθητείας του ΟΑΕΔ ή άλλης ισότιμης σχολικής 
μονάδας σε θέματα αντίστοιχης ή συναφούς ειδικότητας. 

ζ. Τεχνίτες δομικών κατασκευών: 

(1) Υδραυλικοί: 

Πτυχίο της ειδικότητας «θερμικών και Ψυκτικών εγκαταστά¬ 
σεων» του Μηχανολογικού τομέα των ΤΕΛ Δευτεροβάθμιας Εκ¬ 
παίδευσης ή της ειδικότητας «Υδραυλικών και θερμικών εγκα¬ 
ταστάσεων» του Μηχανολογικού Τμήματος των ΤΕΣ Δευτερο¬ 
βάθμιας Εκπαίδευσης ή της ειδικότητας «Υδραυλικού - θερμοϋ- 
δραυλικού» των Σχολών Μαθητείας του ΟΑΕΔ ή άλλης ισότιμης 
σχολικής μονάδας σε θέματα αντίστοιχης ή συναφούς ειδικότη¬ 
τας. 

(2) Ελαιοχρωματιστές: 

Πτυχίο της ειδικότητας «Ελαιοχρωματιστών» του Τμήματος 
Δομικών Κατασκευών των ΤΕΣ Δευτεροβάθμιας Εκπαίδευσης, ή 
άλλης ισότιμης σχολικής μονάδας σε θέματα αντίστοιχης ή συνα¬ 
φούς ειδικότητας. 

(3) Τεχνίτες Ξυλουργικών Εργασιών: 

Πτυχίο της ειδικότητας «Ξυλουργικών εργασιών οικοδομών» 

του Τμήματος Δομικών Κατασκευών των ΤΕΣ Δευτεροβάθμιας 
Εκπαίδευσης ή της ειδικότητας «Ξυλουργού - Επιπλοποιού» των 
Σχολών Μαθητείας του ΟΑΕΔ ή άλλης ισότιμης σχολικής μονά¬ 
δας σε θέματα αντίστοιχης ή συναφούς ειδικότητας. 

(4) Τεχνίτες εργασιών οπλισμένου και άοπλου σκυροδέμα¬ 
τος: 

Πτυχίο της ειδικότητας «Κτιριακών έργων» του Δομικού το¬ 
μέα των ΤΕΛ Δευτεροβάθμιας Εκπαίδευσης ή της ειδικότητας 
«Εργασιών οπλισμένου και άοπλου σκυροδέματος» του Τμήματος 
Δομικών κατασκευών των ΤΕΣ ή άλλης ισότιμης σχολικής μονά¬ 
δας σε θέματα αντίστοιχης ή συναφούς ειδικότητας. 

(5) Τεχνίτες Τοιχοποιίας και επιχρισμάτων: 

Πτυχίο της ειδικότητας «Κτιριακών έργων» του Δομικού το¬ 
μέα των ΤΕΛ Δευτεροβάθμιας Εκπαίδευσης ή της ειδικότητας 
«Τοιχοποιών και επιχρισμάτων» του Τμήματος Δομικών Κατα¬ 
σκευών των ΤΕΣ Δευτεροβάθμιας Εκπαίδευσης ή άλλης ισότιμης 
σχολικής μονάδας σε θέματα αντίστοιχης ή συναφούς ειδικότη¬ 
τας. 

η. Ράφτες: 

Πτυχίο της ειδικότητας «κοπτικής ραπτικής ετοίμων ενδυμά¬ 
των» του Τμήματος κοπτικής ραπτικής - οικοκυρικών των Τε¬ 
χνικών Επαγγελματικών Σχολών Δευτεροβάθμιας Εκπαίδευσης 
ή της ειδικότητας «Κοπτικής - ραπτικής ετοίμων ενδυμάτων» 
των Σχολών Μαθητείας του ΟΑΕΔ ή άλλης ισότιμης σχολικής 
μονάδας σε θέματα αντίστοιχης ή συναφούς ειδικότητας. 

θ. Τεχνίτες όπλων και εκρηκτικών: 

(1) Οπλοτεχνουργοί: 

Απολυτήριος τίτλος Δευτεροβάθμιας Εκπαίδευσης και τουλά¬ 
χιστον ενός έτους εμπειρία σε θέματα οπλοτεχνουργικής. 

(2) Ανιχνευτές - Εξουδετερωτές εκρηκτικών μηχανισμών. 

Απολυτήριος τίτλος Δευτεροβάθμιας Εκπαίδευσης και τουλά¬ 
χιστον ενός έτους εμπειρία σε θέματα πυροτεχνουργικής ή ναρκα- 
λίευσης. 

Για τη συμπλήρωση της παραπάνω εμπειρίας συνυπολογίζε¬ 
ται και ο χρόνος στρατιωτικής θητείας, κατά τον οποίο ο στρατεύ¬ 
σιμος απασχολήθηκε σε εργασίες της οικείας ειδικότητας ή συνα¬ 
φούς. 

Η εμπειρία αυτή αποδεικνύεται: (α) από βεβαίωση εργοδότη ή 
υπεύθυνη δήλωση του άρθρου 8 του Ν. 1599/1986, στην περί¬ 
πτωση που δεν υπάρχει εργοδότης για τη χορήγηση της σχετικής 
βεβαίωσης, και βιβλιάριο κύριας ασφάλισης για την καταβολή 
ασφαλιστικών εισφορών κατά την αντίστοιχη χρονική περίοδο, ή 
(β) από έγγραφο αρμόδιας δημόσιας Ελληνικής ή ξένης αρχής, ή 
(γ) από πιστοποιητικό Στρατολογικού Γραφείου, Τύπου Α', στο 
οποίο να εμφαίνεται ο χρόνος της στρατιωτικής θητείας, κατά τον 
οποίο ο στρατεύσιμος απασχολήθηκε σε εργασίες της οικείας ειδι¬ 
κότητας ή συναφούς. 

3. Οδηγοί: 

Απολυτήριος τίτλος υποχρεωτικής εκπαίδευσης (δηλαδή απο¬ 
λυτήριο τριταξίου γυμνασίου ή για υποψήφιους που έχουν απο¬ 
φοιτήσει μέχρι και το 1980 απολυτήριο δημοτικού σχολείου), ή 
απολυτήριος τίτλος κατώτερης τεχνικής σχολής του Ν.Δ. 580/ 
1970 και επαγγελματική άδεια ικανότητας οδηγού τουλάχιστον 
Γ’ κατηγορίας. 

4. Καθαρίστριες: 

Απολυτήριος τίτλος υποχρεωτικής εκπαίδευσης (δηλαδή απο¬ 
λυτήριο τριταξίου γυμνασίου ή για υποψήφιους που έχουν απο¬ 
φοιτήσει μέχρι και το 1980 απολυτήριο δημοτικού σχολείου), ή 
απολυτήριος τίτλος κατώτερης τεχνικής σχολής του Ν.Δ. 580/ 
1970. 

Για τις θέσεις των ειδικοτήτων με τυπικό προσόν απολυτήριο 
τίτλο δευτεροβάθμιας εκπαίδευσης επιτρέπεται μέχρι 1.4.1989 
ο διορισμός με τυπικό προσόν είτε απολυτήριο τίτλο αντίστοιχης 
ειδικότητας αναγνωρισμένης κατώτερης σχολής, είτε τριετή 
αντίστοιχη εμπειρία κάθε φορά που δεν καθίσταται δυνατή η πλή¬ 
ρωση κενών θέσεων με τα οριζόμενα παραπάνω προσόντα. 

Για τις θέσεις των ειδικοτήτων με τυπικό προσόν απολυτήριο 
τίτλο υποχρεωτικής εκπαίδευσης επιτρέπεται μέχρι 1.4.1989 ο 


διορισμός με τυπικό προσόν ορισμένη ειδικότητα ή εμπειρία κάθε 
φορά που δεν καθίσταται δυνατή η πλήρωση κενών θέσεων με τα 
οριζόμενα παραπάνω προσόντα. 

Στον Υπουργό Δημόσιας Τάξης, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 13 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΗΜΟΣΙΑΣ ΤΑΞΗΣ 

ΑΠΟΣΤΟΛΟΣ ΚΑΚΛΑΜΑΝΗΣ ΑΝΤΩΝΗΣ ΔΡΟΣΟΓΙΑΝΝΗΣ 

(4) 

Διαδικασία εκλογής των μελών της Αντιπροσωπευτικής Γενικής 

Συνέλευσης (Α.Γ.Σ.) των Επιμελητηρίων, τρόπος άσκησης 

του εκλογικού δικαιώματος, παράβολο, σύνταξη ψηφοδελτίων 

κ.λπ. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 και 6 του Ν. 1746/88 ΦΕΚ 

2 / 

Α/88. ^ 

2. Την απόφαση του Πρωθυπουργού και του Υπουργού Εμπο¬ 
ρίου αριθμ. Β3-139/16.2.1987 «Ανάθεση αρμοδιοτήτων στον 
Υφυπουργό Εμπορίου ΦΕΚ 90/Β/87». 

3. Τη 282/1988 γνωμοδότηση του Σ.τ.Ε. με πρόταση του 
Υφυπουργού Εμπορίου, αποφασίζουμε: 

Άρθρο 1 

Διενέργεια εκλογών 

1. Οι εκλογές για την ανάδειξη των μελών της (Α.Γ.Σ.) γίνο¬ 
νται κάθε τέσσερα χρόνια, στο κατάστημα κάθε Επιμελητηρίου, ή 
σε άλλο χώρο που επιλέγει η κατά την παρ. 8 του άρθρου 6 του Ν. 
1746/1988 Εκλογική Επιτροπή, ενώπιον αυτής, μετά από πρό¬ 
σκλησή της και σύμφωνα με το εκλογικό σύστημα που προβλέπε- 
ται από τις διατάξεις του άρθρου 7 του Ν. 1712/1987. 

2. Στην πρόσκληση της Εκλογικής Επιτροπής, αναφέρονται οι 
ημερομηνίες που θα γίνουν οι εκλογές, οι ώρες ψηφοφορίας, το 
υποχρεωτικό της ψηφοφορίοις, η κλήση των μελών να προσέλ- 
θουν στις εκλογές και η κλήση αυτών που επιθυμούν να υποβά¬ 
λουν υποψηφιότητες, σύμφωνα με όσα ορίζονται στο άρθρο 4 του 
παρόντος. Η πρόσκληση δημοσιεύεται πενήντα (50) τουλάχιστον 
ημέρες πριν από τις εκλογές, σε μία ημερήσια Εφημερίδα που εκ- 
δίδεται στην έδρα του Επιμελητηρίου επί δύο (2) συνεχείς ημέρες. 
Σε περίπτωση κατά την οποία δεν εκδίδεται ημερήσια Εφημερίδα 
στην έδρα του Επιμελητηρίου, τότε η πρόσκληση δημοσιεύεται 
μια φορά σε τυχόν εκδιδόμενη εβδομαδιαία, ή δεκαπενθήμερη 
εφημερίδα. 

Σχετική ανακοίνωση αναρτάται σε εμφανές σημείο του Επιμε¬ 
λητηρίου και των Δήμων της περιφέρειαις του Επιμελητηρίου· 

Επίσης, η πρόσκληση μπορεί να δημοσιεύεται σε τυχόν εκδιδό- 
μενο από το Επιμελητήριο δελτίο. 

Άρθρο 2 

Εκλογική Επιτροπή 

1. Η Εκλογική Επιτροπή συγκροτείται με απόφαση της Επο- 
πτεύουσας αρχής. Η σύνθεση, η θητεία, η σύγκληση και το έργο 
αυτής προβλέπονται από τις διατάξεις της παρ. 8 του άρθρου 
του Ν. 1746/1988. 

2. Η παρακολούθηση και εποπτεία των εκλογών, η διαλογή 
των ψηφοδελτίων, η καταμέτρηση των ψήφων και σταυρών προ 
τίμησης και η ανακήρυξη των επιτυχόντων γίνεται απο την 
Εκλογική Επιτροπή. 

3. Η Εκλογική Επιτροπή βρίσκεται σε απαρτία, όταν παρίστα- 
νται τουλάχιστον τα τέσσερα μέλη της. "Οταν μέλος της Επιτρο¬ 
πής, απουσιάζει ή κωλύεται αναπληρώνεται από τον αναπλη¬ 
ρωτή του με σχετική μνεία στα πρακτικά. Σε περίπτωση έλλειψης 
απαρτίας η εκλογή αναβάλλεται το αργότερο μέχρι επτά (7) ημέ- 
Ρ«ί· 

4. Οι αποφάσεις των Εκλογικών Επιτροπών λαμβάνσνται με από¬ 
λυτη πλειοψηφία του συνόλου των μελών τους. Η Επιτροπή μπορεί να 
βοηθείται στο έργο της, κατά τις ημέρες διεξαγωγής των εκλο¬ 
γών από πενταμελείς εφορευτικές Επιτροπές η σύνθεση των 
οποίων είναι η ίδια με τη σύνθεση της Εκλογικής Επιτροπής. 

Άρθρο 3 

Εκλογικοί Κατάλογοι 

1. Με βάση το Εμπορικό Μητρώο της περιφέρειας του Επιμε¬ 
λητηρίου, που τηρείται από τα Επιμελητήρια σύμφωνα με τις δια¬ 
τάξεις της περ. ιβ του άρθρου 2 του Ν. 1746/1988, η Εκλογική 
Επιτροπή προβαίνει στη σύνταξη και στη συνεχή ενημέρωση των 
εκλογικών καταλόγων του Επιμελητηρίου, κατά τη διαδικασία 
που προβλέπεται από τις διατάξεις των παρ. 8, 9 και 13 του άρ¬ 
θρου 6 του Ν. 1746/1988. 

Οι παραπάνω κατάλογοι αποτελούνται από ειδικούς καταλό¬ 
γους ισάριθμους προς τα τμήματα κάθε Επιμελητηρίου που προ- 
βλέπονται από τις διατάξεις του άρθρου 3 του Ν. 1746/88. Έως 
ότου αρχίσει η τήρηση του Εμπορικού Μητρώου στα Επιμελητή¬ 
ρια, η σύνταξη των εκλογικών καταλόγων πραγματοποιείται με 
βάση το πρωτόκολλο επωνυμιών που τηρείται σ’ αυτά. 

2. Στους εκλογικούς καταλόγους καταχωρούνται εκείνα τα 
μέλη που έχουν εξοφλήσει τις οικονομικές τους υποχρεώσεις για 
τον προηγούμενο χρόνο από τις εκλογές. Η εξόφληση αυτή πρέ¬ 
πει να γίνει το αργότερο 4 μήνες πριν από τις εκλογές. 

3. Κάθε εκλογικός κατάλογος συντάσσεται κατ’ αλφαβητική 
σειρά και περιλαμβάνει αύξοντα αριθμό εγγεγραμμένων, αριθμό 
Μητρώου, ονοματεπώνυμο, όνομα πατρός και τη διεύθυνση της 
επιχείρησης του εκλογέα. "Οταν πρόκειται για εταιρεία περιλαμ¬ 
βάνει τα στοιχεία των εκπροσώπων της ως ανωτέρω και ανά¬ 
λογα με τον αριθμό των ψήφων της, τη διεύθυνση και επωνυμία 
αυτής. 

4. Τα νομικά πρόσωπα που προβλέπονται από τις διατάξεις 
των περ. γ, δ, ε, στ, της παρ. 2 του άρθρου 6 του Ν. 1746/88 
οφείλουν να ορίσουν τους εκπροσώπους τους για τις εκλογές 4 
μήνες πριν από τη λήξη της θητείας των μελών της Α.Γ.Σ., μετά 
από σχετική ανακοίνωση της Εκλογικής Επιτροπής. Η Εκλογική 
Επιτροπή έχει δικαίωμα να παρατείνει την προθεσμία αυτή μέχρι 
40 ημέρες πριν από τη διενέργεια των εκλογών για τις περιπτώ¬ 
σεις των αλλαγών που έγιναν από τη λήξη της προαναφερόμενης 
προθεσμίας, στους εκπροσώπους των εταιρειών ή στα μέλη τους. 

Άρθρο 4 

Υποβολή υποψηφιοτήτων 

1. Για να μετάσχει κάποιος στις εκλογές ως υποψήφιος για το 
αξίωμα του μέλους της Αντιπροσωπευτικής Γενικής Συνέλευσης, 
πρέπει να υποβάλει το αργότερο είκοσι (20) μέρες πριν από τις 
εκλογές αίτηση υποψηφιότητας στην Εκλογική Επιτροπή και να 
ανακηρυχθεί υποψήφιος. 

Υποψηφιότητες που για οποιοδήποτε λόγο υποβάλλονται μετά 
την ημερομηνία αυτή είναι απαιράδεκτες. 

2. Στη δήλωση υποψηφιότητας πρέπει να περιλαμβάνονται 
όλα τα στοιχεία του υποψηφίου, δηλαδή: Ονοματεπώνυμο, όνομα 
πατρός, όνομα μητρός, στοιχεία ταυτότητας, επάγγελμα, διεύ¬ 
θυνση κατοικίας. Επίσης στη δήλωση πρέπει να μνημονεύεται η 
τήρηση των προϋποθέσεων της παρ. 5 του άρθρου 6 του Ν. 
1746/88, καθώς και η επιχείρηση από την οποία ο υποψήφιος 
“^λεί το δικαίωμα να είναι εκλογέας και εκλόγιμος. Απαιτείται 
επίσης να αναγράφεται και ο συνδυασμός στον οποίο μετέχει ο 
υποψήφιος ή αν κατέρχεται στις εκλογές μεμονωμένος. 


3. Οι δηλώσεις υποψηφιότητας μπορεί να υποβληθούν και 
κατά συνδυασμούς οπότε περιλαμβάνουν όλα τα στοιχεία της 
προηγούμενης παραγράφου και επί πλέον τον ορισμό του εκπρο¬ 
σώπου με αίτηση του οποίου υποβάλλονται οι υποψηφιότητες των 
υπολοίπων. 

Η αίτηση περιλαμβάνει τον τίτλο του συνδυασμού ο οποίος 
μπορεί να είναι όνομα ή σύντομη φράση που να μην αντιβαίνει στο 
νόμο ή τα χρηστά ήθη. 

4. Στην αίτηση του κάθε υποψήφιου επισυνάπτεται: α) γραμ¬ 
μάτιο του ταμείου του Επιμελητηρίου περί καταθέσεως σ’ αυτό 
ποσού δρχ. 2.000. β) υπεύθυνη δήλωση κατά το άρθρο 8 Ν. 
1599/1986 του ότι δεν υφίσταται κώλυμα από τα προβλεπό- 
μενα στην παρ. 4 και 5 του άρθρου 6 του Ν. 1746/88. 

5. Δεν ανακηρύσσεται υποψήφιος όποιος περιλαμβάνεται σε 
περισσότερα από ένα ψηφοδέλτιο συνδυασμών υποψηφίων. Το 
ίδιο ισχύει και για μεμονωμένο υποψήφιο εάν περιλαμβάνεται και 
σε ψηφοδέλτιο συνδυασμού. 

Άρθρο 5 

Ανακήρυξη υποψηφίων 

1. Την επομένη της λήξης της «ανατρεπτικής προθεσμίας της 
παρ. 1 του άρθρου 4 του παρόντος για την υποβολή των υποψη¬ 
φιοτήτων η Εκλογική Επιτροπή σε συνεδρίασή της προβαίνει 
αμέσως σε έλεγχο για διαπίστωση αν μεταξύ των υποψηφίων πε¬ 
ριλαμβάνονται και πρόσωπα που δεν συγκεντρώνουν τα προσόντα 
που απαιτεί ο νόμος και ανακηρύσσει τους υποψηφίους που έχουν 
τα νόμιμα προσόντα. 

Η σχετική με την ανακήρυξη απόφαση της Εκλογικής Επιτρο¬ 
πής αναρτάται την επομένη ημέρα σε εμφανές σημείο του Επιμε¬ 
λητηρίου και των Δήμων προκειμένου να λάβουν γνώση οι εκλο¬ 
γείς. Στην απόφαση αυτή, αναγράφονται τα ονόματα των υποψη¬ 
φίων κατά τμήμα όπως είναι εγγεγραμμένοι τους εκλογικούς κα¬ 
ταλόγους. 

Κατά της απόφασης της Εκλογικής Επιτροπής, με την οποία 
ανακηρύσσονται υποψήφιοι, υποβάλλονται σ’αυτή ενστάσεις μέσα 
σε προθεσμία 3 ημερών από την ανάρτησή της. 

Η Εκλογική Επιτροπή, οφείλει μέσα σε 2 ημέρες από τη λήξη 
της προαναφερόμενης προθεσμίας να αποφασίσει οριστικά για τις 
ενστάσεις. 

Άρθρο 6 
Ψηφοδέλτια 

1. Τα ψηφοδέλτια συντάσσονται και εκτυπώνονται από τους 
υποψήφιους για κάθε τμήμα, σύμφωνα με απόφαση της Εκλογι¬ 
κής Επιτροπής, στην οποία καθορίζονται οι διαστάσεις, ο τύπος 
και τα λοιπά χαρακτηριστικά του χαρτιού του ψηφοδελτίου δέκα 
(10) τουλάχιστον ημέρες πριν από τις εκλογές. 

2. Συνδυασμός θεωρείται το ψηφοδέλτιο που περιλαμβάνει πέ¬ 
ντε (5) τουλάχιστον υποψηφίους σε κάθε τμήμα. 

Στην περίπτωση που ο συνδυασμός συγκροτείται από πέντε (5) 
μόνο υποψήφιους σε κάθε τμήμα τότε αυτοί αναγκαστικά είναι 
διαφορετικών επαγγελματικών δραστηριοτήτων. Τα ψηφοδέλτιμ 
αναγράφουν τον τίτλο του συνδυασμού. 

3. Τα ονόματα τοποθετούνται κατ’ αλφαβητική σειρά. Σε περί¬ 
πτωση υποβολής μεγάλου αριθμοή,το κύριο άνομοι, ακολουθεί το 
πατρώνυμο. Η αλφαβητική σειρά προσδιορίζεται από το επώνυμο 
και ύστερα από το κύριο όνομα αν τα επώνυμα είναι ίδια. 

Άρθρο 7 

Προπαρασκευή των Εκλογών 

1. Την παραμονή της ημέρας των εκλογών ο Πρόεδρος της 
Εκλογικής Επιτροπής φροντίζει για τη προπαρασκευή των χώ¬ 
ρων εκλογής. 

2. Η Εκλογική Επιτροπή καθώς και οι εφορευτικές Επιτροπές 
την ημέρα των Εκλογών προβαίνουν στην τακτοποίηση των καλ- 

πών ως εξής: 

Τοποθετούνται σε τράπεζες για χάθε τμήμα τόσες κάλπες, όσες 
είναι απαραίτητες χατά την κρίση της εκλογιξκής κεπιτροπης. Σε 
κάθε κάλπη αναγράφεται ευανάγνωστα το τμήμα για την απο¬ 
φυγή λαθών. Αφού τακτοποιηθούν οι κάλπες όπως παραπάνω 
αναφέρεται, ανοίγονται χατά σειρά και εξετάζονται αν είναι κενές 
και κατόπιν χλείνονται και σφραγίζονται. Για την εξέταση των 
καλπών, την σφράγιση αυτών και για το ότι βρέθηκαν κενές, συ- 
ντάσσεται πρακτικόν που υπογράφει η Εκλογική Επιτροπή, ή οι 
Εφορευτικές Επιτροπές. 

3. Η Διοικητική Επιτροπή κάθε Επιμελητηρίου οφείλει 
έγκαιρα να εφοδιάσει την Εκλογική Επιτροπή με το απαραίτητο 
για την διεξαγωγή των εκλογών υλικό (ειδική σφραγίδα της 
Εκλογικής Επιτροπής, φακέλλους, κάλπες χ.λ.π.). 

Άρθρο 8 

Έναρξη και διεξαγωγή της ψηφοφορίας 

1. Κατά τη συγκεκριμένη ημερομηνία και ώρα που έχει ορι- 
σθεί από την Εκλογική Επιτροπή, κηρύσσεται από τον Πρόεδρο 
της Εκλογικής Επιτροπής η έναρξη της ψηφοφορίας. 

2. Κατά την ημέρα των εκλογών απαγορεύεται η παραμονή, 
στο χώρο που διεξάγονται αυτές, προσώπων που δεν σχετίζονται 
με την διεξαγωγή της εκλογής ή την συνήθη λειτουργία του κτι¬ 
ρίου. Επιτρέπεται όμως η παρουσία ενός εκπροσώπου από κάθε 
συνδυασμό ή μεμονωμένων υποψηφίων. Απαγορεύεται επίσης 
στο κτίριο του Επιμελητηρίου και στους χώρους διενέργειας των 
εκλογών οποιαδήποτε τοιχοκόλληση που σχετίζεται με τις εκλο¬ 
γές, εκτός από τις επίσημες ανακοινώσεις της Εκλογικής Επιτρο¬ 
πής και των Δημοσίων αρχών. 

3. Κατά την διάρκεια της εκλογής τηρείται κατάσταση ιδιαί¬ 
τερη για κάθε τμήμα, αριθμημένη και μονογραφημένη από την 
Εκλογική Επιτροπή, στην οποία αναγράφονται οι ψηφοφόροι που 
ψήφισαν. 

Η κατάσταση αυτή περιλαμβάνει ονοματεπώνυμο και πατρώ¬ 
νυμο του ψηφίσαντος, αύξοντα αριθμό, αριθμό Μητρώου και 
αριθμό ταυτότητας. 

4. Για τις εκλογές χρησιμοποιείται ειδική σφραγίδα της Εκλο¬ 
γικής Επιστ ροπής. 

5. Οι εκλογείς προσέρχονται στην Επιτροπή, η οποία αφού πει- 
σθεί από τα προσκομίζομε να στοιχεία για την ταυτότητα αυτών 
επιτρέπει την ψηφοφορία. 

Πριν από την ψηφοφορία οι εκλογείς υπογράφουν έντυπη δή¬ 
λωση ότι ασκούν μια φορά το εκλογικό δικαίωμα στο οικείο Επι¬ 
μελητήριο και ότι δεν υφίσταται κώλυμα από τα προβλεπόμενα 
στην παράγραφο 4 του άρθρου 6 του Ν. 1746/88. 

Κάθε ψηφοφόρος για να ψηφίσει, βάζει μέσα στο φάκελλο που 
είναι σφραγισμένος και υπογεγραμμένος από τον πρόεδρο της 
Εκλογικής Επιτροπής ή των Εφορευτικών Επιτροπών το ψηφο¬ 
δέλτιο της προτίμησής του, εκδηλώνοντας την προτίμησή του με¬ 
ταξύ των υποψηφίων που περιλαμβάνονται σ’ αυτό με ένα σταυρό 
προτίμησης. 

Ο σταυρός προτίμησης σημειώνεται με μαύρο ή μπ\έ μολύβι 
διάρκειας δίπλα στο όνομα του υποψήφιου. 

Οι εκλογείς ψηφίζουν αυτοπροσώπως, με μυστική ψηφοφορία 
απαγορευομένης της δΓ αντιπροσώπου εκλογής, εξαιρέσει της 
περίπτωσης των Α.Ε., Ε.Π.Ε., υποκαταστημάτων γενικά και 
Συνεταιρισμών, των οποίων το εκλογικό δικαίωμα ασκείται σύμ¬ 
φωνα με τα οριζόμενα στο άρθρο 6 του Ν. 1746/88. 

Η Συμπλήρωση του σταυρού προτίμησης γίνεται προσωπικά 
από τον εκλογέα. Τούτον σε περίπτωση αδυναμίας, βοηθεί ο Πρό¬ 
εδρος ή μέλος της Εκλογικής Επιτροπής. 

6. Κανένας δεν μπορεί να έχει περισσότερες από μία ψήφους, 
όσες ιδιότητες και αν έχει με την επιφύλαξη των διατάξεων της 
παρ. 3 του άρθρου 6 του Ν. 1746/88. Σε περίπτωση άσκησης 
πολλών επαγγελμάτων από το αυτό πρόσωπο, το εκλογικό δικαί¬ 
ωμα ασκείται στο τμήμα της κύριας απασχόλησης αυτού. 


Άρθρο 9 

Λήξη της ψοφοφορίας - Διαλογή των ψήφων 

1. Την καθορισμένη για την λήξη της ψηφοφορίας ώρα, ο Πρό¬ 
εδρος της Εκλογικής Επιτροπής κηρύσσει την λήξη της ψηφοφο¬ 
ρίας. Εφόσον στους εκλογικούς χώρους υπάρχουν ψηφοφόροι που 
περιμένουν να ψηφίσουν, η Εκλογική Επιτροπή με απόφασή της 
μπορεί να παρατείνει τον χρόνο λήξης της ψηφοφορίας. Μετά την 
λήξη της ψηφοφορίας, η Εκλογική Επιτροπή καθώς και οι Εφο¬ 
ρευτικές Επιτροπές μονογράφουν κατά σελίδα και κλείνουν με 
πράξη τους την κατάσταση αυτών που ψήφισαν, στην οποία γρά¬ 
φεται η ώρα λήξης της ψηφοφορίας. 

Για όλα τα παραπάνω και για το ότι διαπιστώθηκαν άθικτες 
και απαραβίαστες οι σφραγίδες των ψηφοδόχων, γίνεται σχετική 
μνεία στα προικτικά. 

2. Μετά το τέλος της ψηφοφορίας η Εκλογική Επιτροπή και οι 
Εφορευτικές Επιτροπές αρχίζουν την διαλογή των ψηφοδελτίων, 
την καταμέτρηση των ψήφων και των σταυρών προτίμησης για 
κάθε τμήμα χωριστά. Πώτα ανοίγονται οι κάλπες κατά σειρά που 
είναι τοποθετημένες και καταμετρούνται οι σφραγισμένοι φάκελ- 
λοι που περιέχουν τα ψηφοδέλτια. 

Εάν σε μιά κάλπη βρεθούν φάκελλοι περισσότεροι από εκείνους 
που ψήφισαν οι επί πλέον καταστρέφονται χωρίς να αποσφραγίζο- 
, νται. Εάν όμως βρεθούν λιγότεροι από εκείνους που ψήφισαν θε¬ 
ωρούνται έγκυροι οι ευρεθέντες. 

Μετά την καταμέτρηση και αρίθμηση των φακέλλων αρχίζει η 
αποσφράγιση αυτών, η διαλογή των δηφοδελτίων και η καταμέ¬ 
τρηση των ψήφων και των σταυρών προτίμησης, ο συνολικός 
αριθμός των οποίων για κάθε συνδυασμό και υποψήφιο καταγρά¬ 
φεται αριθμητικώς και ολογράφως σε τηρούμενο για το σκοπό 
αυτό πρακτικό. 

Ο αριθμός των εκπροσώπων για την αντιπροσωπευτική γε¬ 
νική συνέλευση κάθε Επιμελητηρίου κατανέμεται μεταξύ των 
συνδυασμών και των μεμονωμένων υποψηφίων ανάλογα με την 
Εκλογική τους δύναμηυ, και κατά την διαδικασία που προβλέ¬ 
πουν οι διατάξεις των παρ. 7, 8, 9,10,11,12,13 εδαφ. 1 και 2 
και 14 του άρθρου 7 του Ν. 1712/1987. 

Άρθρο 10 
Ενστάσεις 

Ενστάσεις που υποβάλλονται σε κάθε Εκλογική Επιτροπή μέ¬ 
χρι τη λήξη της διαλογής και καταμέτρησης των ψήφων και την 
σύνταξη του πρακτικού διεξαγωγής των εκλογών, εκδικάζονται 
αμέσους από την ίδια την Εκλογική Επιτροπή, η απόφαση της 
οποίας καταχωρείται στα προικτικά. 

Άρθρο 11 

Ανσικήρυξη επιτυχόντων 

1. ’Οτοιν τελειώσει η διαλογή των ψηφοδελτίων και η καταμέ¬ 
τρηση των ψήφων για κάθε τμήμα και μετά την εκδίκαση των εν¬ 
στάσεων γίνεται η ανακήρυξη των επιτυχόντων, βάσει των απο¬ 
τελεσμάτων με πράξη της Εκλογικής Επιτροπής. Σε περίπτακΠ) 
ισοψηφίας μεταξύ δύο η περισσοτέρων προσώπων ενεργείται κλή¬ 
ρωση από την Εκλογική Επιτροπή. 

2. Τα προικτικά της εκλογής, και τα λοιπά εκλογικά έγγραφα, 

ασφαλίζονται μέσα σε σάκκο, παραλαμβάνονται από τον Πρόεδρο 
της Εκλογικής Επιτροπής, ο οποίος και τα διαβιβάζει στο αρμό¬ 
διο κατά τόπο Πρωτοδικείο. -'·■ 

Άρθρο 12 

Εκδίκαση κύρους εκλογής 

1. Οι διαφορές που αφορούν το κύρος των εκλογών για την 
ανάδειξη μελών της αντιπροσωπευτικής γενικής συνέλευσης του 
Επιμελητηρίου, εκδικάζονται από το Διοικητικό Πρωτοδικείο. 

2. Η ένσταση υποβάλλεται μέσα σε τρεις (3) εργάσιμες ημέρες 

από την ανακήρυξη των επιτυχόντων από την Εκλογική Επι¬ 
τροπή και ταυτόχρονα κοινοποιείται στο Επιμελητήριο. Το Διοι¬ 
κητικό πρωτοδικείο εκδικάζει τις ενστάσεις σε σύντομη δικάσιμο, 
ώστε οι αποφάσεις του να εκδίδονται το αργότερο σε δέκα πέντε 
(15) ημέρες από την εκλογή. 

3. Σε περίπτωση μη υποβολής ενστάσεων, το αποτέλεσμα των 
Εκλογών οριστικοποιείται με την έκδοση απόφασης από το Μο¬ 
νομελές Πρωτοδικείο την επόμενη της λήξης της προθεσμίας της 
παρ. 2 με την οποία κυρούνται οι εκλογές και ανακηρύσσονται 
επιτυχόντες. 

Άρθρο 13 

Διάθεση εισπράξεων γραμματίων 

Οι εισπράξεις των υπό της παρ. 4 του άρθρου 4 του παρόντος 
προβλεπομένων γραμματίων, περιέρχονται ως έσοδο στο Ταμείο 
του Επιμελητηρίου σε βάρος του οποίου θα καταβάλλονται όλα 
γενικά τα έξοδα των εκλογών, η αποζημίωση των μελών και του 
γραμματέα της Εκλογικής Επιτροπής που καταβάλλεται σύμ¬ 
φωνα με τις κάθε φορά ισχύουσες διατάξεις καθώς και η αποζημί¬ 
ωση των υπαλλήλων του Επιμελητηρίου ή των δημοσίων υπαλ¬ 
λήλων που συμμετέχουν στις διαδικασίες για την σύνταξη των 
Εκλογικών καταλόγων και στην προετοιμασία και διεξαγωγή 
των εκλογών και που καθορίζεται από το Διοικητικό Συμβούλιο. 

Άρθρο 14 

Καταργούμενες - Μεταβατικές Διατάξεις 

1. Από τη δημοσίευση του παρόντος, κάθε άλλη αντίθετη διά¬ 
ταξη καταργείται. 

2. Κατά την πρώτη εφαρμογή η Εκλογική Επιτροπή συγκρο¬ 
τείται τέσσερεις (4) μήνες πριν από την ημερομηνία των εκλογών 
που θα διενεργηθούν βάσει των διατάξεων του άρθρου 20 παρ. 1 
του Ν. 1746/88, οι δε εκλογικοί κατάλογοί υποβάλλονται από 
τον Πρόεδρο στην Εποπτεύουσα αρχή δύο (2) μήνες πριν από την 
διενέργεια των εκλογών. Στην ίδια προθεσμία αντίγραφο των 
εκλογικών καταλόγων που αποστέλει ο Πρόεδρος της Επιτρο¬ 
πής, αναρτάται στα καταστήματα των δήμων της περιφέρειας 
του Επιμελητηρίου, και στο κατάστημα του Επιμελητηρίου, ώστε 
οποιοσδήποτε έχει έννομο συμφέρον να μπορεί να ασκήσει έν¬ 
σταση. 

Η προθεσμία που προβλέπεται από τις διατάξεις της παρ. 4 
του άρθρου 3 του παρόντος για τον ορισμό εκπροσώπων των νο¬ 
μικών προσώπων στις εκλογές, κατά την πρώτη εφαρμογή ορίζε¬ 
ται σε 3 μήνες πριν από τις εκλογές. Η Εκλογική Επιτροπή έχει 
δικαίωμα να παρατείνει την προθεσμία αυτή μέχρι 30 ημέρες 
τουλάχιστον πριν από την διενέργεια των εκλογών για τις πρι- 
πτώσεις των αλλαγών που έγιναν από τηνλήξη της προαναφερό- 
μενης προθεσμίας, στους εκπροσώπους των εταιρειών και στα 
μέλη τους. 

Επίσης ταμειακώς εντάξει θεωρούνται τα μέλη που θα εξοφλή¬ 
σουν την συνδρομή τους για το έτος 1987, μέχρι 30.6.1988. 

Η ισχύς του παρόντος αρχίζει από τη δημοσίευσή του στην 


Εφημερίδα της Κυβέρνησης. 

Στον Υφυπουργό Εμπορίου αναθέτουμε τη δημοσίευση και 
εκτέλεση του παρόντος. 

Αθήνα, 13 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΕΜΠΟΡΙΟΥ 

ΓΕΩΡΓΙΟΣ ΔΑΣΚΑΛΑΚΗΣ 
- φ - 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο Π.Δ. 161/88 «Αναδιάρθρωση, σύσταση, οργάνωση και 
λειτουργία περιφερειακών Υπηρεσιών της Ελληνικής Αστυνομίας 
και άλλες διατάξεις» που δημοσιεύτηκε στο ΦΕΚ 74/88 (τ.Α'), 
γίνονται οι εξής διορθώσεις: 

1. Στη σελίδα 1706: 

α. Στο άρθρο 6 παρ. 5 από το εσφαλμένο «Γραφείο» στο ορθό 
«Γραφεία». 

β. Στο άρθρο 7 παρ. 8α (1) από το εσφαλμένο «Συντονισμό» 
στο ορθό «Συντονισμού». 

2. Στη σελίδα 1710: 

α. Στο άρθρο 25 παρ. Ια από το εσφαλμένο «και ελέγχουν τον 
έλεγχο των» στο ορθό «και ελέγχουν το έργο των». 

β. Στο άρθρο 28 παρ. 1δ από το εσφαλμένο «συμπεριφορά των 
Αστυνομικών Διευθυντών» στο ορθό «συμπεριφορά των Διευθυ¬ 
ντών». 

3. Στη σελίδα 1711 στο άρθρο 33 παρ. Ιια από το εσφαλμένο 
«Αστυνομόμου Α'» στο ορθό «Αστυνόμου Α’». 

4. Στη σελίδα 1713 στο άρθρο 42 παρ. 1 από το εσφαλμένο 
«Οι από το άρθρο 60» στο ορθό «Οι από το άρθρο 69». 

5. Στη σελίδα 1714 στο άρθρο 48 παρ. 1 από το εσφαλμένο 
«καθίσταται αυτοτελείς» στο ορθό «καθίστανται αυτοτελείς». 

6. Στη σελίδα 1718 παράγρ. 3κ του ΠΙΝΑΚΑ Α’: 

α. Από τη στήλη (2) απαλείφεται η φράση «οικείος Τμηματάρ- 

χης»· 

β. Από τη στήλη (3) απαλείφεται η φράση «Διευθυντής οικείας 
Υποδιεύθυνσης Μεταγωγών - Δικαστηρίων» και προστίθεται η 
φράση «Οικείος Τμηματάρχης». 

γ. Στη στήλη (4) προστίθεται η φράση «Διευθυντής οικείας 
Υποδιεύθυνσης Μεταγωγών - Δικαστηρίων». 

7. Στη σελίδα 1720 (ΠΙΝΑΚΑΣ Β): 

α. Στην παρ. 1β (στήλη 2) από το εσφαλμένο «Τμήμα» στο 
ορθό «Τμήματα». 

β. Στην παρ. 1ι (στήλη 2) από το εσφαλμένο «Εποθεωρήσεων» 
στο ορθό «Επιθεωρήσεων». 

8. Στη σελίδα 1721 (ΠΙΝΑΚΑΣ Β): 

α. Στην παράγρ. 3ιστ (στήλη 2) από το εσφαλμένο «στο Τμή¬ 
ματα Μεταγωγών» στο ορθό «στο Τμήμα Μεταγωγών». 

β. Στην παρ. 3ιη (στήλη 3) από το εσφαλμένο «Αρχαιότεκρος» 
στο ρρθό «αρχαιότερος». 

(Από το Υπουργείο Δημ. Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



